Document ID: 32011D0453

VYKONÁVACIE ROZHODNUTIE KOMISIE
z 13. júla 2011,
ktorým sa prijímajú usmernenia pre členské štáty k podávaniu správ podľa smernice Európskeho parlamentu a Rady 2010/40/EÚ
[oznámené pod číslom K(2011) 4947]
(2011/453/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 2010/40/EÚ zo 7. júla 2010 o rámci na zavedenie inteligentných dopravných systémov v oblasti cestnej dopravy a na rozhrania s inými druhmi dopravy (1), a najmä na jej článok 15 ods. 2,
keďže:
(1)
Článkom 17 ods. 1 smernice 2010/40/EÚ sa od členských štátov vyžaduje, aby Komisii do 27. augusta 2011 predložili správu o svojej vnútroštátnej činnosti a projektoch súvisiacich s prioritnými oblasťami.
(2)
Článkom 17 ods. 2 smernice 2010/40/EÚ sa od členských štátov vyžaduje, aby Komisii do 27. augusta 2012 predložili informácie o vnútroštátnych opatreniach v oblasti IDS plánovaných na nasledujúce päťročné obdobie.
(3)
Článkom 17 ods. 3 smernice 2010/40/EÚ sa od členských štátov vyžaduje, aby po počiatočnej správe podávali každé tri roky správu o pokroku dosiahnutom v oblasti realizácie opatrení uvedených v článku 17 ods. 1.
(4)
Článkom 17 ods. 2 smernice 2010/40/EÚ sa takisto vyžaduje, aby sa pre členské štáty prijali usmernenia k podávaniu správ.
(5)
Opatrenia ustanovené v tomto rozhodnutí sú v súlade so stanoviskom výboru pre európske IDS ustanoveného podľa článku 15 ods. 1 smernice 2010/40/EÚ,
PRIJATA TOTO ROZHODNUTIE:
Článok 1
Týmto sa prijímajú usmernenia pre členské štáty k podávaniu správ, ako sa ustanovuje v prílohe.
Článok 2
Toto rozhodnutie je určené členským štátom.
V Bruseli 13. júla 2011

Labels: 12
8
15